Jared Isaacman

Fiontraí, píolóta, daonchara, agus spásaire tráchtála Meiriceánach is ea Jared Taylor Isaacman (rugadh Feabhra 11, 1983). D’ainmnigh an tUachtarán Donald Trump é i mí Eanáir 2025 chun feidhmiú mar an chéad riarthóir eile ar NASA. Bhunaigh sé Draken International, a sholáthraíonn oiliúint sháraíochta do na Stáit Aontaithe, don Breataine agus d'aerfhórsaí ECAT eile, agus is é bunaitheoir agus POF Shift4 Payments, próiseálaí íocaíochta. Trína cheannaireacht i dtaiscéalaíocht phríobháideach spáis, tugadh creidiúint d'Isaacman as an iomaíocht a chur chun cinn sa tionscal spáis agus as  an éileamh ar chláir rialtais a laghdú. Ó Mheán Fómhair 2024, is é US$1.9 billiún a ghlanfhiúchas.  

Bhí Isaacman ina cheannasaí ar Inspiration4, spáseitilt phríobháideach a úsáideann Crew Dragon Resilience de chuid SpaceX , a seoladh as ionad spáis an Kennedy Space Center i Florida an 16 Meán Fómhair, 2021. D’fhill an fhoireann ar an Domhan an 18 Meán Fómhair, 2021, tar éis fithis a dhéanamh ag 585 km (364 mi) in airde. Bhí an misean mar chuid de thionscadal tiomsaithe airgid d’Ospidéal Taighde Leanaí St. Jude, a gheall Isaacman $100 milliún a bhronnadh air. San iomlán go dtí seo, tá breis agus $125 milliún tugtha ag Isaacman do St. Jude.

Bhí Isaacman i gceannas ar mhisean Polaris Dawn, an chéad spáseitilt phríobháideach i sraith misean ar a dtugtar an Polaris Programme. Le linn an mhisin seo, ar 12 Meán Fómhair, 2024, ba é Isaacman an chéad saoránach príobháideach a rinne siúlóid spáis.

 Luathshaol 
hRugadh Isaacman ar 11 Feabhra, 1983, ag Ospidéal Overlook i Summit, New Jersey, do Donald agus Sandra Marie Isaacman.  Is é an duine is óige de cheathrar clainne é.  I measc  a chuid siblíní tá a dheartháireacha Marc agus Michael, agus a dheirfiúr Tiffany. Chónaigh Isaacman agus a theaghlach in Union Township, Union County, New Jersey, sular bhog siad go Westfield, New Jersey,  uair éigin timpeall Aibreán 1987.

D'fhreastail sé ar Wilson Elementary School i Westfield, ó níonra go dtí an séú grád. 

Bhog an teaghlach go dtí an Liberty Corner de Bernards Township, New Jersey, nuair a bhí Isaacman 12, áit ar fhreastail sé ar William Annin Middle School. Tar éis dó cuideachta a bhunú a thairg seirbhísí ríomhaireachta le cara agus é ag freastal ar Ridge High School, tairgeadh post lánaimseartha mar theicneoir dó agus d’fhág sé an scoil ag tús na bliana sóisearaí aige i Meán Fómhair 1999, agus é ag saothrú GED (Céim Chomhionann le Céim Dheireadh Scoile). 

D'fhreastail sé ar Ollscoil Aerloingseoireachta Embry-Riddle, Campas Domhanda, áit ar bhain sé céim bhaitsiléara amach san Aerloingseoireachta Ghairmiúil.

 Gairm 

 Gnó 
Sa bhliain 1999, bhunaigh Isaacman cuideachta phróiseála íocaíochta miondíola darb ainm United Bank Card, a athainmníodh níos déanaí mar Harbortouch, cuideachta íocaíochta díolphointe atá bunaithe i Pennsylvania. Ba é an POF bunaidh é, agus choinnigh sé an ról sinsa bhliain 2015 agus an chuideachta "brabúsach le breis is deich mbliana [agus iad ag próiseáil] US$11 billion sa bhliain ó 60,000 ceannaithe, rud a ghin ioncam de US$300 million." Faoi 2020, athainmníodh an chuideachta mar Shift4 Payments, d’fhan Isaacman ina POF, agus bhí an chuideachta ag próiseáil US$200 billion in íocaíochtaí in aghaidh na bliana.  Sa bhliain chéanna, ghlac Isaacman Shift4 faoi úinéireacht phoiblí, agus thosaigh sé ag próiseáil íocaíochtaí do  ghnó satailíte-idirlíon SpaceX, Starlink.

Sa bhliain 2012, chomhbhunaigh sé Draken International, cuideachta atá bunaithe i Florida a chuireann oiliúint ar phíolótaí d' Fhórsaí Armtha na Stát Aontaithe . Reachtálann an chuideachta ceann de na cabhlaigh is mó ar domhan d' aerárthaí trodaíochta faoi úinéireacht phríobháideach.

 Píolóta 
mion| MiG-29UB d'Isaacman ag eitilt ag EAA AirVenture Oshkosh sa bhliain 2023

Tagairtí

Catagóir:Daoine a rugadh i 1983
Catagóir:Daoine beo
Catagóir:Spásairí Meiriceánacha
Catagóir:Spásairí SpaceX
Catagóir:Siúlóirí spáis
Catagóir:Giúdaigh Mheiriceánach an 21ú haois
Catagóir:Fir